|  |  |
| --- | --- |
| *Բաղկացած է 4 էջից*  *Տպագրված է ընդամենը 2 օրինակ*  *Օրինակ \_\_\_*  *«Հաստատված է» ՀՀ Կոտայքի մարզի Հրազդան համայնքի ավագանու 2024 թվականի հունիսի -ի  N որոշմամբ*  *Համայնքի ղեկավար`*  *\_\_\_\_\_\_\_\_\_\_\_\_\_\_\_\_Ս.Միքայելյան* | *Հավելված 2*  *Հրազդան համայնքի ավագանու*  *2024 թվականի հունիսի -ի  N որոշման*  *Հավելված 2  Հրազդան համայնքի ավագանու 2016 թվականի հուլիսի 14-ի  N 58 որոշման* |

***ԿԱՆՈՆԱԴՐՈՒԹՅՈՒՆ***

***ՀՐԱԶԴԱՆԻ ՀԱՄԱՅՆՔԱՊԵՏԱՐԱՆԻ «ԿՈՄՈՒՆԱԼ ՏՆՏԵՍՈՒԹՅՈՒՆ, ԱՂԲԱՀԱՆՈՒԹՅՈՒՆ ԵՎ ՍԱՆՄԱՔՐՈՒՄ» ՀԻՄՆԱՐԿԻ***

***(ՆՈՐ ԽՄԲԱԳՐՈՒԹՅԱՄԲ)***

***ՀՐԱԶԴԱՆ 2024***

*1.ԸՆԴՀԱՆՈՒՐ ԴՐՈՒՅԹՆԵՐ*

*1.Հրազդանի համայնքապետարանի «Կոմունալ տնտեսություն, աղբահանություն և սանմաքրում» /այսուհետ` Հիմնարկ/ իրավաբանական անձի կարգավիճակ չունեցող կազմակերպություն է, որը ստեղծվել և իր գործունեությունն իրականացնում է Հայաստանի Հանրապետության գործող օրենսդրությամբ սահմանված կարգով և սույն կանոնադրությամբ:   
2.Հիմնարկը ստեղծվել է Հրազդան համայնքի ավագանու 2016 թվականի հուլիսի 14-ի N 58 որոշմամբ, նախկին անվանումը՝ «Աղբահանություն և սանմաքրում» հիմնարկ:   
3. Հիմնարկի անվանումն է Հրազդանի համայնքապետարանի «Կոմունալ տնտեսություն, աղբահանություն և սանմաքրում» հիմնարկ:   
4.Հիմնարկը կարող է ունենալ Հայաստանի Հանրապետության զինանշանի պատկերով և հիմնարկի հայերեն անվանմամբ կլոր կնիք, ձևաթղթեր, ընթացիկ հաշվարկային հաշիվ: Իր նպատակների իրականացման, աշխատանքային գործունեության մեջ կիրառվող ձևերի և մեթոդների համապատասխան բովանդակության և ֆինանսատնտեսական գործունեության համար Հիմնարկը պատասխանատու է հիմնադրի առջև:   
5. Հայաստանի Հանրապետության օրենսդրությամբ սահմանված կարգով համագործակցում է այլ հիմնարկների և կազմակերպությունների հետ` համաձայնեցնելով Հրազդանի համայնքապետարանի հետ:   
6.Հիմնարկի իրավաբանական հասցեն է` ք. Հրազդան, Կենտրոն Սահմանադրության հրապարակ 1:*

*2. ՀԻՄՆԱՐԿԻ ԳՈՒԾՈՒՆԵՈՒԹՅԱՆ ԱՌԱՐԿԱՆ ԵՎ ՀԻՄՆԱԿԱՆ ՆՊԱՏԱԿՆԵՐԸ*

*1.Հիմնարկի գործունեության առարկա և հիմնական նպատակներ են հանդիսանում.   
-աղբահանության և սանիտարական մաքրման աշխատանքների իրականացումը,  
-համայնքի ճանապարհների հարթեցում, բարեկարգում,   
-կենտրոնական աղբավայրի շահագործումը,   
-Հրազդան համայնքի վարչական տարածքի ճանապարհների և մայթերի մաքրում ձյան շերտից և մերկասառույցից,   
-համայնքի սեփականություն հանդիսացող կոյուղու համակարգի սպասարկում և վերանորոգում:*

*- համայնքի սեփականություն հանդիսացող ոռոգման համակարգի սպասարկում և վերանորոգում։*

*2. Հիմնադիրը թուլ է տալիս Հիմնարկին իրականացնել համայնքային նշանակության ոչ տարանցիկ ճանապարհների սալապատման, խճապատման, երթևեկելի մասի և մայթերի բարեկարգման ձեռնարկատիրական գործունեությունը:*

*3. ՀԻՄՆԱՐԿԻ ԿԱՌԱՎԱՐՈՒՄԸ*

*1.Հիմնարկի կառավարումն իրականացնում է համայնքի ղեկավարը և նրա կողմից նշանակված գործադիր մարմինը` հիմնարկի տնօրենը /այսուհետ` Տնօրեն/:  
Հիմնադրին է պատկանում Հիմնարկի կառավարման և նրա գործունեության վերաբերյալ ցանկացած հարցի վերջնական լուծման իրավունքը:   
2.Հիմնարկի Հիմնադրի լիազորություններն են`   
1)Հիմնարկի կառուցվածքի սահմանումը,   
2)Հիմնարկի գործունեության կազմակերպման կամ դադարեցման մասին որոշման ընդունումը,  
3)Հիմնարկի կանոնադրության հաստատումը, դրանում փոփոխությունների ու լրացումների կատարումը:  
4) իրականացնում է ՀՀ օրենսդրությանը չհակասող այլ լիազորություններ:   
3. Հիմնադիրը Հիմնարկի գործունեության նկատմանբ վերահսկողություն է իրականացնում Հայաստանի Հանրապետության օրենսդրությամբ սահմանած կարգով:   
4. Հիմնարկի բարձրագույն ղեկավար պաշտոնատար անձը Հիմնարկի տնօրենն է, որի նկատմամբ կարգապահական տույժ է կիրառում, պաշտոնին նշանակում և պաշտոնից ազատում է Հիմնադիրը` «Տեղական ինքնակառավարման մասին» Հայաստանի Հանրապետության օրենքով սահմանված կարգով:*

*5.Հիմնարկի Տնօրենը`*

*1)կազմակերպում և ղեկավարում է Հիմնարկի աշխատանքները, ներկայացնում է Հիմնարկը պետական մարմիններում և այլ կազմակերպություններում, ներկայացնում է նրա շահերը և կնքում է գործարքներ,   
2)պատասխանատվություն է կրում Հիմնարկի ամբողջ գործունեության, անհրաժեշտ պայմանների ստեղծման, կադրերի ճիշտ ընտրության, աշխատանքների արդյունավետ կազմակերպման, սանիտարահիգիենիկ վիճակի, կոլեկտիվում բարոյահոգեբանական առողջ մթնոլորտի ստեղծման համար,   
3)Հայաստանի Հանրապետության օրենսդրությանը համապատասխան` տնօրինում է Հիմնարկի գույքը (այդ թվում` ֆինանսական միջոցները),   
4)հաշվետու է Հիմնադրին,   
5)աշխատանքի ընդունում և աշխատանքից ազատում է Հիմնարկի աշխատողներին, նրանց նկատմամբ կիրառում է Հայաստանի Հանրապետության օրենսդրությամբ սահմանված խրախուսման և կարգապահական պատասխանատվության միջոցներ   
6)իր իրավասության սահմաններում արձակում է հրամաններ, տալիս պարտադիր կատարման համար ցուցումներ և վերահսկում է դրանց կատարումը   
7)իրականացնում է Հայաստանի Հանրապետության օրենսդրությամբ և սույն կանոնադրությամբ նախատեսված այլ լիազորություններ:   
6.Հիմնարկի աշխատակազմը պարտավոր է`   
1)աշխատանքները կատարել բարեխղճորեն և բավարարել համապատասխան աշխատանքների որակը,   
2) կատարվող աշխատանքների ընթացքում պահպանել անվտանգության կանոնները:*

*4. ՖԻՆԱՆՍԱԿԱՆ ՄԻՋՈՑՆԵՐԸ ԵՎ ԴՐԱՆՑ ՕԳՏԱԳՈՐԾՈՒՄԸ*

*1.Հիմնարկի աշխատանքային գործունեության հիմնական ֆինանսական միջոցներ են համայնքապետարանի բյուջետային հատկացումները:   
2.Հիմնարկի գույքը ձևավորվում է Հիմնադրի կողմից նրա տիրապետմանը, տնօրինմանը և օգտագործմանը հանձնված /ամրացված / գույքից, որը հաշվառվում է նրա հաշվեկշռում:  
Հիմնադիրն իրավունք ունի ցանկացած ժամանակ հետ վերցնել իր կողմից Հիմնարկին հանձնված գույքը:   
3.Հիմնարկն իրավունք ունի ՀՀ օրենսդրությամբ և իր կանոնադրությամբ նախատեսված դեպքերում և կարգով, իր գործունեության նպատակներին և գույքի նշանակությանը համապատասխան օգտագործել, տիրապետել և տնօրինել իրեն հանձնված գույքը:  
4.Հիմնարկը պատասխանատվություն է կրում իրեն ամրացված գույքի և միջոցների պահպանման և արդյունավետ օգտագործման համար:   
5.Հիմնարկի լուծարման դեպքում նրան ամրացված գույքի օգտագործման և տնօրինման կարգը որոշում է համայնքի ավագանին:   
6. Հիմնարկի լրացուցիչ ֆինանսական աղբյուրներն են`   
-բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները,  
-Հայաստանի Հանրապետության օրենսդրությամբ թույլատրելի այլ գործունեությունից ստացված ֆինանսական և նյութական միջոցները:   
7.Հիմնարկը սահմանված կարգով հաշվապահական հաշվառում կատարում է ինքնուրույն և հաշվետվություն է ներկայացնում համայնքապետարանի ֆինանսական բաժնին:*

*5. ՀԻՄՆԱՐԿԻ ԼՈՒԾԱՐՈՒՄԸ ԵՎ ՎԵՐԱԿԱԶՄԱԿԵՐՊՈՒՄԸ*

*1.Հիմնարկը լուծարվում կամ վերակազմակերպվում է Հրազդան համայնքի ավագանու որոշումներով` Հայաստանի Հանրապետության օրենսդրությամբ սահմանված կարգով:*